作者:鄭光祖
標題:鍾離春智勇定齊・石榴花
內容:俺酬恩報國作農夫，這的是勤苦用耕鋤。(晏嬰雲)農忙時候，索是勤苦也。(正旦唱)看承禾黍不輕疏。(晏嬰雲)你那裡人氏？(正旦唱)住齊邦境隅，邑土鄉俗。(晏嬰雲)你既是俺本國之民，當歸附於國君也。(正旦唱)差科徵稅當歸附，盛興隆民戶鹹伏。君侯暫且容寬恕，試聽我談論待須臾。(晏嬰雲)俺本國人強馬壯，士民樂業，文武賢能，有何談論之事？(正旦唱)。